Materiál na rokovanie pre Mestské zastupiteľstvo v Žiline

                       Tarifa mestskej hromadnej dopravy v Žiline

Materiál obsahuje:

1.	Návrh na uznesenie.
2.	Dôvodovú správu.
3.	Tarifa mestskej hromadnej dopravy v Žiline.

Predkladá: 

Meno : Ivan Harman
Funkcia: primátor

Vypracoval:

Meno: Igor Gubala
Funkcia: konateľ DPMŽ, s.r.o.

V Žiline, 27. 11. 2008

1.	Návrh na uznesenie

UZNESENIE MESTSKÉHO ZASTUPITEĽSTVA V ŽILINE

Uznesenie č. ___/2008

Mestské zastupiteľstvo v Žiline

I.	schvaľuje

1.	Zmenu Tarify mestskej hromadnej dopravy v Žiline 

2. Dôvodová správa

Súčasný stav

Tarifnou úpravou od 1.2.2005 bolo zrušené bezplatné cestovanie občanov SR na 70 rokov veku vozidlami MHD v Žiline. Táto zmena bola realizovaná v súvislosti s fiškálnou decentralizáciou štátnej správy a prechodom kompetencií na miestnu správu a v dôsledku neochoty štátu prispievať na bezplatnú prepravu osôb (na základe veku a zdravotne postihnutých) v mestských hromadných dopravách. 
     
V súčasnosti je v Žiline s trvalým pobytom okolo 6 500 obyvateľov vo veku nad 70 rokov, a z toho 4 695 vlastí čipovú kartu dopravného podniku. 

Navrhované úpravy tarify

Zaviesť bezplatné cestovanie pre občanov vo veku nad 70 rokov s trvalým pobytom v Žiline mimo rannú prepravnú špičku v pracovných dňoch.
		
Zavedenie bezplatného cestovania v mestskej hromadnej doprave v Žiline pre obyvateľov vo veku nad 70 rokov s trvalým pobytom v Žiline čiastočne obnoví stav ktorý platil do konca roku 2004.  

Podľa zákona 168/1996 Z. z. na účely plnenia zmluvy o výkonoch vo verejnom záujme je dopravca povinný evidovať a predkladať obci v mestskej autobusovej doprave kvantifikovaný úbytok tržieb, ktorý vzniká z dôvodu osobitného cestovného pre vybrané skupiny obyvateľstva. Pre splnenie tejto požiadavky, vyplývajúcej zo zákona, Dopravný podnik mesta Žiliny vyčísli vzniknutú stratu na jedného držiteľa čipovej karty pre bezplatné cestovanie vo výške ročného cestovného na predplatný lístok na 40 ciest. Rovnaký postup uplatní DPMŽ, s.r.o. pri uzatváraní zmlúv o výkonoch vo verejnom záujme s inými obcami pre túto skupinu obyvateľov.

Kvantifikácia výpadku tržieb v Dopravnom podniku z cestovného je:

a)	557,0 tis. Sk (18,5 tis. EUR) pri 344 používateľoch predplatných cestovných lístkov a počte 122 140 jázd ročne v priemernej cene 4,56 Sk,
b)	355,3 tis. Sk (11.8 tis. EUR) pre 1 027 držiteľov preukazu ZŤP a počte 355 320 jázd ročne pri cene 1 Sk, 
c)	967,7 až 2 087,7 tis. Sk (32,8 až 69,3 tis. EUR) pre používateľoch jednorazových cestovných lístkov.

Celkový výpadok tržieb bude v rozsahu 1,9 až 3,0 mil. Sk (63,1 až 99,6 tis. EUR).

 

3. Tarifa mestskej hromadnej dopravy v Žiline

	Zmeny v platnej tarife mestskej hromadnej dopravy v Žiline:

Článok V.
B e z p l a t n é   c e s t o v a n i e

1.	Rozsah bezplatného cestovania
        Dopravca Dopravný podnik mesta Žiliny, s.r.o. umožňuje bezplatné cestovanie    nasledovným občanom alebo veciam:

Doplňuje sa:
e) občania vo veku nad 70 rokov s trvalým pobytom v Žiline, ktorí sú držiteľmi čipovej karty vydanej DPMŽ, s.r.o.  v čase:
- od 8.00 do 5.00 hodiny nasledujúceho dňa v pracovných dňoch,
- neobmedzene v sobotu, nedeľu a v dňoch štátnych sviatkov. 

2.	Forma preukazovania oprávnenia na bezplatné cestovanie
            Cestujúci, ktorým dopravca umožnil bezplatné cestovanie na MHD v Žiline, preukazujú tento nárok vo vozidle MHD pri prípadnej kontrole.

Doplňuje sa:
c) občania s trvalým pobytom v Žiline vo veku nad 70 rokov 
čipovou kartou vydanou DPMŽ, s.r.o.